open-index/open-wikipedia-markdown huggingface dataset:
Appaliunas

**Appaliunas** eller *Apalunas* er en luvisk guddom fra oldtiden i vestlige Anatolia som er dokument i en avtaleinskripsjon. Appaliunas er betraktet som den opphavlige guddom som blant annet danner grunnlaget for grekernes forestilling om Apollon og til etruskernes forestilling om Apulu. Antagelig har Apollon og Apulu, kanskje uavhengig av hverandre, avledet sine navn og sine tidligste karaktertrekk fra den asiatiske Appaliunas.

Appaliunas er blant de guder som garanterte en avtale som ble nedtegnet en gang rundt 1280 f.Kr. mellom *[[Alaksandu]] av [[Wilusas]]*, tolket som «Aleksander av Ilios» (*Ilios* = Troja), og den store hettittiske konge Muwatalli II. Appaliunas er en av tre guder som er nevnt å stå på byen Wilusas side. Hos Homer er Apollon den som bygger Iliums murer, en som beskytter trojanerne. I *[[Iliaden]]* er et annet navn for Paris faktisk *Alexandros*. En del forskningen har også gitt sterk føring for at trojanernes språk var luvisk.

Lengre øst for luviske språkområdet var den hurrittisk Aplu en guddom for pest — enten førte den med seg eller, ved forsning, beskyttet mot den. Aplu minner om *Apollo Sminthos*, «muse-Apollon» som ble dyrket ved Troja og Tenedos (dagens Bozcaada i Tyrkia), og som førte pest på akajerne (= grekerne) som svar på en trojansk bønn i *Iliadens* begynnelse. Den hurrittiske Aplu i seg selv synes å være avledet fra babylonske «aplu» i betydningen «sønn av», en tittel som ble gitt til den babylonske pestgud Nergal som sønn av Enlil. I gresk mytologi er Apollon den gjenstående sønn av den øverste gud Zevs.

Appaliunas’ karakter kan ennå bare bli tilnærmet beregnet ved å utlede fra Apollon som helbreder og orakel, hvis mellomkomst ble søkt av grekere som led av sykdom og hvis beroligende råd ble søkt i saker knyttet til kultdyrkelser. Appaliunas, som Apollon — for å gi ham den greske formen av hans navn — nådde Delos og Delfi på slutten av gresk bronsealderen.

## Referanser


## Litteratur
*Latacz, Joachim, (2001): *Troia und Homer: Der Weg zur Lösung eines alten Rätsels.* (München)
*Korfmann, Manfred (1998): "Stelen auf den Toren Toias: Apaliunas – Apollon in Truisa – Wilusa?,” i Güven Arsebük, M. Mellink, & W. Schirmer (red.): *Light on Top of the Black Hill. Festschrift für Halet Cambel* (Istanbul) 1998:471-78. En stele på utsiden av de antatte murene til Troja.
Fortegnsbit

**Fortegnsbit** er et konsept datamaskiner bruker for å skille mellom positive og negative tall. Man kan se på det som pluss og minus representert ved hjelp av de binære tallene 0 og 1.

I en ren fortegnsbitløsning vil man sette av én bit i et ord til fortegnet, mens resterende biter brukes til å lagre absoluttverdien på vanlig måte. Denne metoden brukes i flyttall som følger IEEE 754-standarden, som benyttes i de fleste moderne datamaskiner. En ulempe med denne metoden er at man trenger forskjellige instruksjoner for å regne med datatyper med fortegnsbit og datatyper som ikke benytter fortegnsbit. Intruksjoner for sistnevnte datatype vil ellers tolke fortegnsbiten som et hvilket som helst annet siffer og gi feil svar. Med fortegnsbit vil man også kunne representere både +0 og −0.

Konseptet med at en bit forteller om et tall er positivt eller negativt dukker også opp i andre måter å representere positive og negative tall. I disse tilfellene vil en endring av «fortegnsbiten» ikke bare endre tallets fortegn, men også dets absoluttverdi. Med toerkomplement og fire biter vil tallet 3 representeres som 0011. Bytter man den første biten til 1011 vil man få representasjonen for −5, −3 er 1101. Fortegnsbitkonseptet kan her altså bare brukes til å lese av, men ikke angi, et talls fortegn.

Vanligvis benyttes binærverdien 1 for å representere negative eller ikke-positive tall, mens 0 representerer positive tall.
Bjørn Kalsø

**Bjørn Kalsø** (født 1966) er en færøysk politiker, skoleleder og bonde. Han har vært medlem av Færøyenes landsstyre og lagting, som representant for Sambandsflokkurin.

Han vokste opp i Syðradalur på Kalsoy. Han gikk gymnaset i Tórshavn og så i lære som tømrer hos en byggmester i Klaksvík. Han tok senere lærerutdannelse ved Føroya Læraraskúli og ledelsesfag. Han har vært bonde, sjømann, tømrer og lærer.

Kalsø var borgermester i Húsa kommuna fra 1995 til 2004, fiskeriminister i Jóannes Eidesgaards første regjering fra 2004 til 2008 og innvalgt på Lagtinget fra 2008 til 2019. Han var nestformann i Lagtingets utenrikskomité og medlem av kulturkomiteen frem til han ble utnevnt til kulturminister (med ansvar for undervisnings-, kultur- og kirkesaker) i Kaj Leo Johannesens andre regjering i 2011. Kalsø gikk av sammen med resten av regjeringen i 2015 og gikk tilbake til Lagtinget. Han ble medlem av næringskomiteen og kulturkomiteen. Han søkte ikke gjenvalg i 2019.

Han gikk deretter tilbake til undervisnings- og lederstillinger i skolen.

## Referanser
Albert Tyler

**Albert Clinton Tyler** (født 4. januar 1872 i Ohio, død 25. juli 1945 i Maine) var en amerikansk friidrettsutøver som deltok i de første moderne olympiske leker 1896 i Athen.

Tyker kom på andreplass i stavsprang med et hopp på 3,20 meter under OL 1896 i Athen, bak sin landsmann Welles Hoyt som hoppet 10 centimeter høyere.

## OL-medaljer
* 1896  Athen -  Sølv i friidrett, stavsprang

## Referanser


## Eksterne lenker
*
Intel 80486

**Intel 80486**, også kalt **80486**, **i486** og **486**, var en 32-bit mikroprosessor som ble lansert av Intel den 10. april 1989. Intel 80486 var andre generasjons 32-bit x86-prosessor, og den første prosessor i x86-arkitekturen med en utstrakt bruk av pipeline-prinsippet under utførelsen av instruksjoner. Dette var opprinnelig en egenskap som skilte RISC-arktitekturer fra CISC, og 80486 ble derfor ofte omtalt som en hybrid («CRISC»). 80486 utførte i snitt 1,2 instruksjoner per klokkepuls, mens forgjengeren Intel 80386 i snitt trengte 3,2 klokkepulser på utførelsen av en instruksjon.

80486 hadde 8 Kb integrert hurtigminne for data og instruksjoner, mens hurtigminnet for 80386 var tilgjengelig som eksterne brikker. I tillegg var koprosessoren Intel 80387 for flyttallsberegninger integrert. I 80386 var 80387 en ekstern spesialprosessor og valgmulighet. Større integrering av komponenter gjorde at 80486 ble den første x86 prosessor med mer enn 1 million transistorer.

Intel kunngjorde den 18. mai 2006 at produksjonen av Intel 80486 ville opphøre den 28. september 2007. Selv om prosessoren på dette tidspunktet var avleggs i personlige datamaskiner, hadde den blitt benyttet i innebygde systemer innenfor romfarts-teknologi.

## Referanser
EsseGesse

**EsseGesse** var en italiensk gruppe av tegneserieskapere, mest kjent for sine westernserier, som var meget populære i 1950- og 1960-årene. Seriene er blitt oversatt fra italiensk til fransk, serbokroatisk, tyrkisk, gresk, svensk, dansk og norsk.

Navnet deres var tatt fra den italienske uttalen av de første bokstavene i etternavnet til de tre, Pietro Sartoris (1922–1989), Dario Guzzon (1926–2000) og Giovanni Sinchetto (1922–1991).

De mest kjente seriene deres er *[[Kaptein Miki]]*, *[[Davy Crockett (tegneserie)|Davy Crockett]]*, *[[Kaptein Mark]]*, *[[Kinowa]]* og *[[Allan Kjempe]]*. Spesielt Kaptein Miki, Davy Crockett og Kaptein Mark var store suksesser.
Syðradalur (Streymoy)

**Syðradalur** (, dansk: *Sydredal*) er en bygd på øya Streymoy, en av Færøyene. Bygda ligger kort vei fra steder som Velbastaður og Kirkjubøur, men fikk ikke veiforbindelse til de øvrige bygdene på øya før 1982. Syðradalur lå frem til 1997 i Argja kommuna, men ble da innlemmet i Tórshavnar kommuna. 1. januar 2009 hadde Syðradalur 7 innbyggere, mot 12 i 1985. Bygda består i dag av kun et gårdsbruk. Stedet er imidlertid nevnt så langt tilbake som 1590.

## Referanser


## Eksterne lenker
* 
*  Syðradalur på *faroeislands.dk*
Sukkerøl

**Sukkerøl** (også *einerøl*) er en tradisjonsdrikk fra Sogn og Fjordane forbundet med juletider. Ølet skal være alkoholfritt, og har vært et alternativ for avholdsfolk.

Basis for ølet er et oppkok av einer, et bartre som også kalles *enebær*, *brake* og *brisk*. Som med de fleste lokale mattradisjoner finnes en rekke lokale varianter og preferanser.

## Fremstilling
Det er fortrinnsvis skuddene på de ytterste grenene av einerbusken som høstes. Her er det ulike lokale tradisjoner. Noen ønsker mest av de lyse skuddene, andre tar med litt av selve grenen, mens noen igjen ønsker grener med blå einerbær. Hvor små biter grenene skal kuttes i variere også, men størrelsen på kokekaret vil gjerne være bestemmende.

## Eksterne lenker
* matoppskrift.no
* NRK: Lydopptak med Sukkerølmannen, avholdsmannen som glemte en null i sukker/vann ratioen
Magnus Okkelmo

**Magnus Okkelmo** (født 20. mars 1975) er en norsk curlingspiller. 

Som aktiv har han en bronse fra NM individuelt i mars 2007, bak Håvard Vad Petersson og Christoffer Svae. Det måtte omspill til for å skille 2.- og 3.-plassen.

I 2007 ble han valgt til leder for Oslo og Akershus Curlingkrets, og han er i tillegg juniorkoodinator i Bygdøy Curling Club

I 2009 fikk han også medalje under vinterutgaven av EYOF, etter å ha ledet det norske guttelaget, med Sander Rølvåg i spissen, til bronseplass som trener. 

## Laget til NM 2009

* **Skip** : Magnus Okkelmo
* **Treer**: Thomas Løvold (viseskip)
* **Toer** : Sander Rølvåg
* **Ener** : Frode Vassholmen

## Referanser
V28

**V:28** var et norsk industrielt black metal-band fra Arendal.

Bandet ble dannet i kjølvannet av det usignerte bandet V:O:I:D oppløsning av Kristoffer Oustad og Eddie Risdal. Etter seks år og tre studioalbum ble bandet oppløst i 2008 da de mente at ringen var sluttet. De annonserte oppløsingen av bandet allerede i mars 2008. De la så ut på avskjedsturne høsten 2008, hvor de spilte åtte konserter på 11 dager. De spilte bl.a i Frankrike, Belgia, Nederland og Tyskland. Siste konsert var avslutningskonserten 20. desember 2008 i Arendal på Arendal kulturhus.

## Diskografi
* *Time Is Empty* (Demo, 2002)  
* *Promotion CD 2003* (Demo, 2003)
* *[[NonAnthropogenic]]* (Studioalbum, 2003)
* *[[SoulSaviour]]* (Studioalbum, 2005)
* *Promotion CD 2006* (Demo, 2006)
* *[[VioLution]]* (Studioalbum, 2007)
* *[[Total ReConstruction]]* (Samlealbum, 2008)

## Medlemmer
;Siste medlemmer
* Kristoffer Oustad (født 1979) &ndash; gitar
* Eddie Risdal &ndash; vokal
* Atle Johansen &ndash; bass

;Tidligere medlemmer
* Børre Iversen &ndash; trommer

;Gjesteartister
* Grutle Kjellson &ndash; Vokal (NonAnthropogenic)
* Lina Baby Doll &ndash; programmering (SoulSaviour)
* LRZ &ndash; programmering (SoulSaviour)
* Kim Werner Isaksen &ndash; vokal (SoulSaviour)
* Lars Pedersen &ndash; perkusjon (SoulSaviour)
* Peter Andersson &ndash; programmering (SoulSaviour)
* MZ.412 &ndash; Programmering (VioLution)
* Kristoffer Rygg &ndash; vokal (VioLution)
* Ghost &ndash; vokal (VioLution)
* Peter Nyström &ndash; analog støy (VioLution)
* Mike VanPortfleet &ndash; vokal (VioLution)
* Coph Nia &ndash; vokal (Total Reconstruction)

## Referanser


## Eksterne lenker
* 
* Agderposten – Ringen er sluttet for V:28
* 
* V:28 hos MySpace
Heðin Zachariasen

**Heðin S. Zachariasen** (født 13. september 1959 på Streymnes) er en færøysk politiker (Ff.) og forretningsmann.

Han var medlem av kommunestyret i Hvalvík 1993–2004 og borgermester 1997–2004. I 2005 ble Hvalvík innlemmet i Sunda kommuna, hvor Zachariasen var borgermester 2005–2008 og 2013–2020.

Zachariasen var fast innvalgt på Lagtinget fra Norðurstreymoy 2002–2008 og innenriksminister i Jóannes Eidesgaards første regjering 2007–2008. Han var tilbake i Lagtinget i perioden 2008–2011 som vara for Jørgen Niclasen, som satt i regjeringen. Fra 2019 har Zachariasen på nytt møtt som vara på Lagtinget.

Han ble medeier og daglig leder ved glassfabrikanten Atlanticpane i Kollafjørður i 2006. Han har tidligere vært arbeidsformann i det interkommunale renovasjonsselskapet IRF.

## Referanser
Syðradalur (Kalsoy)

**Syðradalur** (, dansk: *Sydredal*) er en bygd på øya Kalsoy, en av Færøyene. Syðradalur er den sørligste bygda på øya, og ligger i Klaksvíkar kommuna. 1. januar 2009 hadde Syðradalur 9 innbyggere, mot 12 i 1985. Bjørn Kalsø kommer fra Syðradalur.

## Historie
Syðradalur er en *[[niðursetubygd]]* grunnlagt på begynnelsen av 1800-tallet av innbyggere fra bygda Blankskáli på sørvestsiden av øya. De flyttet fra sin tidligere bygd fordi den ble skadet av et ras. Syðradalur skal visstnok også ha vært befolket på 1600-tallet, men hvorfor den da senere skal ha blitt avfolket er ukjent. I 1855 ble en båt fra bygda rammet av en stor bølge, og en mann blir revet med til havs. I 1963 forulykket nok en båt fra bygda, denne gang omkom tre menn, og avfolkningen av bygda blir ytterligere forsterket. 

Et tunnelsystem ferdigstilt i 1985 forbinder Syðradalur med de andre bygdene på øya.  MF «Sam» trafikkerer ruten mellom Syðradalur og Klaksvík 6–9 ganger daglig, og videre er det bussavganger fra Syðradalur og helt ut til Trøllanes, med stopp ved hver bygd mellom, 2–4 ganger daglig.

I 2009 ble husnummer introdusert i bygda, sammen med de tre gatenavnene Dalsgøta, á Bakkanum og Knúksdalur.

## Referanser




## Eksterne lenker
* 
* Syðradalur på *faroeislands.dk*
Pacifica

**Pacifica** er en by i San Mateo County, California, ved kysten av Stillehavet mellom San Francisco and Half Moon Bay.

## Referanser


## Eksterne lenker
*
Bouvetøya naturreservat

**Bouvetøya naturreservat** er et naturreservat som ble vedtatt opprettet 17. desember 1971 og omfatter Bouvetøya og territorialfarvannet rundt øya. Naturreservatets areal var ved opprettelsen 49 km² land og 500 km² sjø. Sjøarealet ble utvidet til 2&nbsp;213 km² i forbindelse med Norges utvidelse av øyas territorialfarvann fra fire til tolv nautiske mil 1. april 2008. 

Naturreservatstatusen innebærer at landskapet skal være fredet mot alle tekniske inngrep som vegbygging, oppføring av bygninger og anlegg av enhver art eller annen virksomhet som medfører terrenginngrep og forstyrrelser av naturmiljøet. Nødvendig husvær for oppsyn skal likevel kunne oppføres. Avtalen om værvarslingsstasjonen som er inngått mellom Norge og Sør-Afrika er unntatt fra fredningen. Dyrelivet, inkludert fuglreir og -egg, er fredet hele året og det er forbud mot ilandføring av hunder. Plantelivet er fredet mot alle skader som ikke skyldes vanlig ferdsel.

## Referanser


## Eksterne lenker
* Forskrift om fredning av Bouvetøya med tilliggende territorialfarvann som naturreservat
Syðradalur

**Syðradalur** kan vise til to ulike bygder på Færøyene:

*Syðradalur (Kalsoy)
*Syðradalur (Streymoy)
Rygg

**Ryggen** eller **baken** er den delen av kroppen som strekker seg fra nakken til hoftepartiet på baksiden av kroppen. Ryggsmerter er en vanlig medisinsk tilstand. Ryggens sentrale bestanddel er ryggsøylen, som omslutter ryggmargen. Den har noe kurvatur og gir ryggen fasong.
Liste over øyer i Kristiansund

Dette er en liste over øyer og holmer i Kristiansund kommune. 

* Amundøya
* Brattøya
* Flatsetøya
* Flatøya
* Fugløya
* Grip
* Hansøya
* Husøya
* Innlandet
* Kattholmen
* Kirkelandet/Gomalandet
* Nordlandet
* Rensvikholmen
* Skorpa
* Årholmen

## Fotnoter


## Se også
*Liste over øyer i Møre og Romsdal
Atle Johansen

**Atle Johansen**, også kjent under artistnavnet «Anton Dead», (født 20. november 1979) er en norsk heavy metal-bassist, kjent fra bandene V:28 og Ancestral Legacy.

Etter å ha spilt noen konserter med V:28 ble Atle Johansen medlem av V:28 i 2003. Han har også arbeidet i Espen Larsens platebar i Arendal.

## Diskografi
**V:28**
* *[[NonAnthropogenic]]* (Studioalbum, 2003)
* *[[SoulSaviour]]* (Studioalbum, 2005)
* *Promotion CD 2006* (Demo, 2006)
* *[[VioLution]]* (Studioalbum, 2007)
* *[[Total ReConstruction]]* (Samlealbum, 2008)

**Ancestral Legacy**
**[[Of Magic Illusions (album)|Of Magic Illusions]]* (Studioalbum, 2005)
**[[Trapped Within the Words]]* (EP, 2008)
* *[[Nightmare Diaries]]*, (Studioalbum, 2010)

## Eksterne lenker
*
Peter Wilson

**Peter Wilson** eller **Pete Wilson** er navnet til flere personer:
    
* Pete Wilson (født 1933), guvernør i California
* Peter Lamborn Wilson (født 1945), amerikansk politisk forfatter og dikter
* Peter Wilson (australsk fotballspiller) (født 1947)
* Peter Wilson (skihopper) (født 1952), canadisk skihopper
* Peter Wilson (curlingspiller) (født 1961), skotsk-irsk curlingspiller 
* Peter Wilson (musiker) (født 1971), nordirsk musiker
* Peter Wilson (skytter) (født 1986), britisk skytter
* Peter Wilson (svensk fotballspiller) (født 1996)

## Se også
* Peta Wilson (født 1970), australsk skuespiller, hoverolle i TV-serien «Nikita»
Evangelos Damaskos

**Evangelos Damaskos** (gresk: Ευάγγελος Δαμάσκος) var en gresk friidrettsutøver som deltok i de første moderne olympiske leker 1896 i Athen.

Damaskos kom på en delt tredjeplass i stavsprang, sammen med sin landsmann Ioannis Theodoropoulos med et hopp på 2,60 meter under OL 1896 i Athen. Amerikaneren Welles Hoyt vant konkurransen med et hopp på 3,30 foran sin landsmann Albert Tyler med 3,20. 

## OL-medaljer
* 1896  Athen -  Bronse i friidrett, stavsprang

## Eksterne lenker
*
Grimnesmål

**Grimnesmål**, norrønt *Grímnismál*, også kalt **Grimnismål** er et visdomsdikt fra Odins munn, i norrøn mytologi i *[[Den eldre Edda]]*. 

Grimnesmål er bevart i:
* *[[Codex Regius]]* («Kongens bok») som har tilhørt Den kongelige samling i København, men nå er overført til Island. 
* Manuskriptet *AM 748* i Árni Magnússon-instituttet.

## Handling
*Grimnesmål* rammes inn av en prosafortelling.

Frigg og Odin oppfostrer de to kongssønnene Agnar og Geirrød (norrønt *Geirrøðr*). Frigg tar seg av Agnar og Odin Geirrød. Deretter seiler de hjem, men Geirrød hopper i land først og støter båten ut igjen og sier: «Far du dit trolla tar deg». Når faren deres dør, blir Geirrød konge.

Når Odin skryter av sin fostersønn, påstår Frigg at han er gjerrig på maten når gjester kommer på besøk.

Odin reiser forkledd for å undersøke saken, men Geirrød blir narret til å tro at en trollmann har kommet for å forvandle ham. Når Odin, som kaller seg Grimne, kommer til Geirrøds gård blir han fanget og bundet over et bål. Etter at Geirrøds sønn Agnar har gitt ham vann å drikke kveder han. Når kvadet er ferdig forstår Geirrød at det er Odin han har fanget og reiser seg for å befri ham, men han faller over sitt eget sverd og dør.

Et vers i Grimnesmål handler om Hugin og Munin - som er Odins to ravner.

## Referanser


## Eksterne lenker
* Grímnismál på norrønt hos Heimskringla.no
* [Grimnesmål](http://www.heimskringla.no/wiki/Grimnesord_(Grímnesm&#491;&#769;l)) på norsk hos Heimskringla.no
* ''Grímnismál'', Sophus Bugge
* ''Sången om Grimner'', Erik Brates oversettelse på Projekt Runeberg
Kjønnøya

**Kjønnøya** er en øy helt sør i Bamble kommune i Telemark. Den har broforbindelse til fastlandet på nordøst-siden av Trosbyfjorden.

Øya har fortsatt fastboende, men fiskemottaket på den sørvestre siden vis-à-vis Hafsund er nedlagt. Det gamle Handelsstedet i Hafsund er også nedlagt, men er kjøpt av nye eiere og med ny åpning i 2017 med blant annet sommercafe. Kjønnøya har egen campingplass, men landskapet forøvrig er preget av fjellknatter og furu, samt hytter og sommerhus. 

## Bildegalleri

Fil:Kjønnøya (5284959173).jpg|Kjønnøya i desember. 


## Referanser
Universitetet i Stellenbosch

**Universitetet i Stellenbosch** (afrikaans: *Universiteit Stellenbosch*, engelsk: *Stellenbosch University*), forkortet **SUN**, er et universitet i byen Stellenbosch i provinsen Western Cape i Sør-Afrika. Det har også campus i Tygerbgerg, Saldanha Bay og Bellville. Universitetet regnes som et av Afrikas beste universitet, og stod bak utviklingen av landets første mikrosatellitt (SUNSAT) i 1999.

Grunnleggelsen skjedde som en høyere gutteskole – *Stellenbosch Gymnasium* – i 1866. Dette utviklet seg til en høyskole i 1874, videreført under navnet *Victoria College of Stellenbosch* med blant annet landbruksutdanning fra 1887. Universitetstittelen kom i 1918.

*SUN* består av følgende fakulteter:
* Humaniora og samfunnsvitenskaper  (1874)
* Naturvitenskap 
* Pedagogikk 
* Landbruksvitenskap (1887)
* Jus 
* Teologi 
* Handel 
* Ingeniørkunst 
* Militærvitenskap – Saldanha Bay 
* Medisin – Tygerberg 
* Graduate School of Business – Bellville

Blant tidligere studenter er de tre tidligere statsministrene Daniel François Malan, James Barry Munnik Hertzog og Hendrik Verwoerd, samt en rekke (hvite) konservative politikere, akademikere, jurister, kunstnere og andre samfunnstopper. Også (hvite) anti-apartheid-forkjempere har studert her, blant dem Sandra Botha.

J.S. Gericke Library er et enormt, underjordisk bibliotek i to etasjer.

## Referanser


## Eksterne lenker
*
EM i fotball for kvinner 2009 kvalifisering

**EM i fotball for kvinner 2009** ble arrangert i Finland i 2009. EM i fotball for kvinner er en turnering for europeiske landslag som er tilknyttet UEFA, og som har kvalifisert seg til turneringen.

## Kvalifiseringsspill, første runde
Kvalifiseringen til EM besto av to kvalifiseringsrunder. I runde en møttes de lagene med dårligst UEFA-ranking til innbyrdes gruppespill der alle lagene møttes én gang i ett av deltakerlandene. Lagene ble delt opp i fem grupper a fire lag, der den beste gikk videre:

### Gruppe A1
Spilt i Tyrkia:

Ettersom tre lag endte på 6 poeng, telte innbyrdes oppgjør. Nord-Irland hadde best målforskjell, og vant dermed gruppen.

### Gruppe A2
I Bosnia og Hercegovina:

Israel gikk videre som gruppevinner.

### Gruppe A3
I Luxembourg:

Slovakia gikk videre som gruppevinner.

### Gruppe A4
I Romania:

Romania videre som gruppevinner.

### Gruppe A5
I Nord-Makedonia:

Wales videre som gruppevinner.

## Kvalifiseringsspill, andre runde

I kvalifiseringsspillets andre runde spilte 30 land om 11 plasser (Finland var automatisk kvalifisert som vertsnasjon). Landslagene ble delt inn i 6 grupper med 5 land i hver. Det ble spilt både hjemme- og bortekamper. Vinnerne ( i grønt) gikk automatisk videre, mens lag nummer 2 og de 4 beste treerne etter at man fjernet kampene mot de dårligste lagene (i lilla), måtte spille kvalifisering om de resterende fem plassene:

### Gruppe A
:*For de individuelle resultatene i kampene, se [[EM i fotball for kvinner 2009 kvalifiseringsresultater]]*

Gruppen ble avgjort i siste runde, da England og Spania spilte uavgjort i Spania. Med spansk tomålsseier hadde Spania gått direkte videre. Spania gikk til omspill sammen med Den tsjekkiske republikk.

### Gruppe B

Som eneste land lyktes Sverige både å ta full pott og ikke slippe inn mål.

### Gruppe C

Frankrike vant i siste runde med hjemmeseier mot Island. Island tapte også borte mot Slovenia.

### Gruppe D

Tyskland slapp inn ett mål, men var også kvalifiseringens mestscorende lag. Nederland kvalifiserte seg til omspillsrunden. Sveits var ikke gode nok treere til å kvalifisere seg videre.

### Gruppe E

Gruppen ble avgjort i en ren seriefinale i siste runde mellom Danmark og Ukraina i Danmark. Danmark vant 1-0. Ukraina og Skottland gikk til omspillsrunden.

### Gruppe F

Norge vant komfotabelt uten å slippe inn mål. Russland gikk til omspillsrunden. Østerrike var ikke gode nok treere til å kvalifisere seg videre.

## Omspillsrunden
Presentation Manager

**Presentation Manager** (**PM**, kodenavn: «Winthorn») var et grafisk brukergrensesnitt som ble introdusert av IBM og Microsoft i versjon 1.1. av operativsystemet OS/2 i oktober 1988. Presentation Manager ble den 31. mars  1992 erstattet av Workplace Shell i OS/2 2.0

Presentation Manager ble hovedsakelig utviklet av *IBM Hursley Labs* i Storbritannia, med betydelig hjelp fra Redmond. Presentation Manager var en blanding mellom IBM Graphical Data Display Manager og Microsoft Windows. Liksom Windows var det meldings-basert, og mange meldinger var identiske.

Den største forskjellen var koordinat.systemet. I Windows var 0,0 koordinatet lokalisert i øvre venstre hjørne, mens PM plasserte 0,0 koordinatet i nederste venstre hjørne. Tegneoperasjoner i Windows ble foretatt gjennom meldinger til *Device Context*, mens PM også hadde et abstraksjons-lag kalt *Presentation Share*. OS/2 1.x hadde også mer avanserte funksjoner for tegning i *Graphics Programming Interface*; noen av disse ble inkorporerte i Windows NT. Programmeringsmodellen i PM var også mer standardisert enn i Windows. PM benyttet ikke eksplisitt eksporterte prosedyrer, ei heller de ikke-standardiserte funksjonene for prologer og epiloger som ble benyttet i Windows.
Alexandros Touferis

**Alexandros Touferis** (gresk: Αλέξανδρος Τουφερής, fransk: **Alexandre Tuffère** eller **Tuffèri**; født 8. juni 1876, død 14. mars 1958) var en fransk sportsutøver som deltok i de første moderne olympiske leker 1896 i Athen og OL 1900 i Paris.

Tuffèri kom på andreplass i tresteg med et hopp på 12,70 under OL 1896 i Athen, bak amerikanske James Connolly som vant med over en meter, hans resultat var 13,71. Tuffèri deltok også i lengdehopp men det er ukjent på hviken plass han endte av de ni deltakerne i lengdekonkurransen, han var ikke blant det fire beste. 

Fire år senere, under sommer-OL 1900 i Paris kom Tuffèri på sjetteplass i tresteg. Touferis deltok for Hellas i friidrett under Sommer-OL 1906.
   
## OL-medaljer
* 1896  Athen –  Sølv i friidrett, tresteg  Frankrike

## Referanser


## Eksterne lenker
*
Masterpieces

***Masterpieces*** er et album av Bob Dylan, utgitt i Japan og Australia i forkant av Dylans turné i 1978. Det er mer eller mindre en Greatest Hits-samling som tar for seg hele hans karriere på den tiden. 3-LP-settet inneholder en side med materiale som tidligere ikke er på noe album, med Rita May og George Jackson og en unik outakeversjon av «Mixed-Up Confusion». Dette albumet er ute av trykk og blir sett på som en raritet.

## Sporliste
### Disk en
#«Knockin' on Heaven's Door» (fra Pat Garret and Billy the Kid)
#«Mr. Tambourine Man» (fra Bringing It All Back Home)
#«Just Like a Woman» (fra Blonde On Blonde)
#«I Shall Be Released» 
#«Tears of Rage» (fra The Basement Tapes)
#«All Along the Watchtower» (fra John Wesley Harding
#«One More Cup of Coffee (Valley Below)» (fra Desire)
#«Like a Rolling Stone» (Self Portrait versjon)
#«Quinn the Eskimo (The Mighty Quinn)»  (Self Portrait versjon)
#«Tomorrow is a Long Time» (fra Bob Dylan's Greatest Hits Vol. II)
#«Lay, Lady, Lay» (fra Nashville Skyline)
#«Idiot Wind» (fra Blood On The Tracks)

### Disk to
#«Mixed Up Confusion» 
#«Positively 4th Street» (singel fra 1965) 
#«Can You Please Crawl Out Your Window?» (samme versjon som på Biograph)
#«Just Like Tom Thumb's Blues» (live versjon fra Odeon Theatre, Liverpool, England, 14. mai 1966 på B-side av "I Want You" singel fra 1966) 
#«Spanish Is the Loving Tongue» (B-side av 1971 «Watching the River Flow»-singelen)
#«George Jackson» (Storband-versjon, singel, 1971)
#«Rita May» (singel, 1976)
#«Blowin' in the Wind» (fra The Freewheelin' Bob Dylan
#«A Hard Rain's a-Gonna Fall» (fra The Freewheelin' Bob Dylan)
#«The Times They Are a-Changin'» (fra The Times They Are a-Changin')
#«Masters of War» (fra The Freewheelin' Bob Dylan)
#«Hurricane» (fra Desire)

### Disk tre
#«Maggie's Farm» (fra Bringing It All Back Home)
#«Subterranean Homesick Blues» (fra Bringing It All Back Home)
#«Ballad of a Thin Man» (fra Highway 61 Revisited)
#«Mozambique» (fra Desire) 
#«This Wheel's on Fire» (fra The Basement tapes)
#«I Want You» (fra Blonde On Blonde)
#«Rainy Day Women #12 & 35» (fra Blonde On Blonde)
#«Don't Think Twice, It's All Right» (fra The Freewheelin' Bob Dylan)
#«Song to Woody» (fra Bob Dylan)
#«It Ain't Me Babe» (fra Another Side Of Bob Dylan)
#«Love Minus Zero/No Limit» (fra Bringing It All Back Home)
#«I'll Be Your Baby Tonight» (fra John Wesley Harding)
#«If Not for You» (fra New Morning)
#«If You See Her, Say Hello» (fra Blood On The Tracks)
#«Sara» (fra Desire)

## Kilder
*theband.hiof.no/albums/masterpieces.html

## Eksterne lenker
*
Sør-Afrika-universitetet

**Sør-Afrika-universitetet** (engelsk: *University of South Africa*), forkortet **UINSA** er et universitet i byen Pretoria i Sør-Afrika, som hovedsakelig tilbyr fjernundervisning. Det er lokale studiesentra i byene Florida (Gauteng), Durban (KwaZulu-Natal), Cape Town (Western Cape), Polokwane (Limpopo), Nelspruit (Mpumalanga), Mafikeng (North West), Kimberley (Northern Cape), Port Elizabeth (Eastern Cape), og Bloemfontein (Free State). 

Grunnleggelsen skjedde som en eksaminasjonsavdeling av University of Oxford og University of Cambridge i England, under navnet *University of the Cape of Good Hope* i 1873. Deretter ble universitetet en viktig inkubator for høyere utdanning i hele det sørlige Afrika. 

Under apartheid var universitetet i årene 1969–1993 en viktig tilbyder av undervisning for svarte, som kunne ta studier hjemmefra og fra mindre byer uten å flytte til campus med det raseskille som normalt hersket der. 

*UNISA* består av fakultetene og sentraene:
*College of Economic and Management Sciences 
*College of Human Sciences 
*College of Law 
*College of Science, Engineering and Technology 
*College of Agricultural & Environmental Sciences 
*Graduate School of Business Leadership (SBL) 
*Centre for African Renaissance Studies (CARS) 

Studiene gis opp til doktorgradsnivå. Blant de 200.000 fjernundervisnings-studentene bor mange i andre afrikanske land.

Blant tidligere studenter finner vi , Nelson Mandela, Desmond Tutu, Sandra Botha, Jean-Bertrand Aristide og Robert Mugabe.

## Referanser


## Eksterne lenker
*
Ioannis Persakis

**Ioannis Persakis** (gresk: Ιωάννης Περσάκης, født 1877 i Athen, død 1943) var en gresk sportsutøver som deltok i de første moderne olympiske leker 1896 i Athen.

Persakis kom på tredjeplass i tresteg med et hopp på 12,52 i OL 1896 i Athen, bak amerikanske James Connolly, som vant med 13,71 og Alexandre Tuffèri fra Frankrike, som tok annenplass med 12,70.
   
## OL-medaljer
* 1896  Athen –  Bronse i friidrett, tresteg  Hellas

## Referanser


## Eksterne lenker
*
Hedvig Elisabet av Sverige og Norge

**Hedvig Elisabet** av Sverige og Norge (**Hedvig Elisabet Charlotte av Oldenburg**) (født 22. mars 1759 i Eutin, død 20. juni 1818 i Stockholm) var Sveriges dronning 1809-1818 og Norges dronning 1814-1818 gjennom sitt ekteskap med Karl II. Hun var den første dronningen av unionen mellom Sverige og Norge. Hedvig Elisabet var datter av Frederik August av Holstein-Gottorp og Friederike av Hessen-Kassel.

Hedvig Elisabet giftet seg med sin fetter Karl II i Stockholm den 7. juli 1774. Paret fikk et barn, en sønn, i 1798, men han døde kort tid etter fødselen.

Senere adopterte kongeparet Christian August av Holstein-Sonderburg-Augustenburg og ved hans tidlige død den franske feltmarskalken Jean-Baptiste Bernadotte, som etterfulgte kongen som Karl III Johan (regnet etter Norges kongerekke, i Sverige som Karl XIV Johan).

Hedvig Elisabet skrev dagbok store deler av livet og disse er utgitt i bokform.

## Litteratur
* 

## Referanser


## Eksterne lenker
* Kort biografi (svensk)
IBM Query Management Facility

**IBM Query Management Facility** er et verktøy for spørrespråk benyttet av IBM i deres databaseserver IBM DB2. Siste versjon er versjon 9.2.

Eksempel:

 Select * From frmp.frmv805_014 Where attrdate > current date
 and mco= 4 and busid =4 order by 1
Vereide skole

**Vereide skole** (Vereide skule) var en 1-7-skole (barneskole) på Vereide i Gloppen kommune, første gang etablert i 1864. Skolen ble avviklet i 2009, og elevene flyttet til Nordstranda skole på Austrheim, 6 kilometer nærmere kommunesenteret Sandane.

Skolebygget er siden regulert til barnehage. Det ligger på øvre Vereide, på det som blir kalt Vereideflata, på nordsida av Gloppefjorden. 300 meter mot vest ligger Nordfjord folkehøgskole, og mellom skolene ligger prestegården i Vereide sogn.

Den eldste delen av skolen er fra bygget i 1904. Siden er skolen utvidet og pusset opp en rekke ganger, senest i 1992. Skolen var den siste tiden en såkalt tredelt skole, og hadde i sitt siste skoleår, 2008/2009 33 elever og 3 lærere i tillegg til rektor.

## Eksterne lenker
* ''Vereide skoles nettsider''
* ''Dei første skulane i Gloppen''
Hvasser (tettsted)

**Hvasser** er et tettsted i Færder kommune i Vestfold. Tettstedet har  innbyggere per 1. januar , og ligger sentralt på øya Hvasser. Hvasser kirke er fra 1902.

I tettstedet Hvasser er det stedet Sandøsund eller Krukehavn (som det står på kartet) som er sentrum. Der er det butikker, restaurant og fiskerimottak med utsalg av fiskeriprodukter samt Galleri Gudem som årlig åpner rundt St. Hans og viser samtidskunst.

Her ligger også losstasjonen for Ytre Oslofjord.

Skulpturen «Brottet» av Hvasser-kunstneren Ståle Kalvik ble avduket i Sandøsund i 2005 til minne om losskøyta *Gaa Paa* som forliste utenfor Hvasser i 1913.

## Referanser
Marinius

**Marinius** er et mannsnavn og er en variant av Marinus, som kommer fra latin og betyr «fra havet». 

Omkring 60 personer i Norge hadde Marinius som fornavn i 2024. 

Navnet var populært på slutten av 1800-tallet, og i 1900-tellingen hadde 1339 personer Marinius til fornavn.

## Referanser
Lyktemann

En **lyktemann** (også kalt **irrlys** eller **alvelys**) er små lys, ofte flakkende, som observeres i og ved myrer. Tidligere antok man at lyktemannen var en overnaturlig skapning som gikk ute i myra for å lede folk på avveier. Lignende sagn finnes i mange kulturer. 

På latin kalles lyset *ignis fatuus* («narreild»). I England kalles fenomenet *Will o' the wisp*, i Tyskland *Irrlicht* («narreild»), i Frankrike *feu follet*, og det er kjent også i Japan, der fenomenet kalles *[[hitodama]]*.

Det finnes flere vitenskapelige forklaringer, som at lysene kommer fra sumpgass fra forråtnelsesprosesser i myr, fra fosforiserende gasser, eller fra selvlysende insekter. 

Fosfiner kan oppstå i vann og myrer under anaerobe forhold. Difosfin (P2H4) er selvantennelig ved romtemperatur. Tar difosfin fyr, oppstår et flakkende lys. Fenomenet er relativt sjeldent i Norge.

## Referanser


Den har utpreget reduserende egenskaper og er en svak base. Fosfin kan utvikles i vann og myrer under anaerobe betingelser.
Tommy Limby

**Tommy Limby** (født 5. september 1947, død 14. januar 2008) var en svensk langrennsløper.

Limby hadde sin storhetstid i 1970-årene. Under VM 1978 var han med å ta stafettgull for Sverige sammen med Sven-Åke Lundbäck, Christer Johansson og Thomas Magnuson. I tillegg kom han flere ganger på seierspallen i Vasaloppet, men greide aldri å gå helt til topps. Han deltok også i Vinter-OL 1976 i Innsbruck, med 8.-plass på 50 km, 15.-plass på 30 km og 23.-plass på 15 km.

Han døde i januar 2008 etter lengre tids sykdom.

## Referanser


## Eksterne lenker
*
Jesu Kristi Kirke av Siste Dagers Hellige på Tonga

**Jesu Kristi Kirke av Siste Dagers Hellige på [[Tonga]]** er, ifølge Kirken selv, den største nasjonale mormonerkirken (i forhold til innbyggertall), med  registrerte medlemmer. Dette tilsvarer omtrent 48 % av befolkningen. Andre kilder, setter dette tallet betraktelig lavere; folketellingen foretatt i 1996, viste at kun 14 % av befolkningen oppgav at de var mormonere.

De første mormon-misjonærene ankom Tonga i 1891, men hadde ikke videre hell, og det ble besluttet at misjonærene skulle trekkes tilbake fra Tonga. Først i 1916 returnerte misjonærene, men arbeidet deres var vanskelig og deres status tvilsom, p.g.a. en lov som forbød utenlandske misjonærer; denne loven ble opphevet i 1924. I Tonga har utdannelsesinstitusjoner vært en viktig del av misjonsarbeidet, og kirken driver en rekke skoler i landet. I 1946 ble Mormons bok for første gang utgitt på tongansk. 9. august 1983, innviet Gordon B. Hinckley mormontempelet i Nuku'alofa.

## Referanser


## Eksterne lenker
*
Miltiades Gouskos

**Miltiades Gouskos** (gresk: Μιλτιάδης Γούσκος; født 1877 i Zakynthos, død 9. juli 1903 i Britisk India) var en gresk friidrettsutøver som deltok i de første moderne olympiske leker 1896 i Athen.

Gouskos kom på andreplass i kulestøt under OL 1896 i Athen,  amerikaneren Robert Garrett vant konkurransen med et støt på 11,22 foran Gouskos med 11,03.

## OL-medaljer
* 1896  Athen -  Sølv i friidrett, kulestøt

## Referanser


## Eksterne lenker
*
Fumihisa Yumoto

**Fumihisa Yumoto** (født 23. april 1984) er en japansk skihopper.

Yumoto debuterte i verdenscupen i januar 2003 i Sapporo. De følgende årene startet han bare i renn som ble arrangert i Japan. Etter at han tok sine første verdenscuppoeng i februar 2005 i Sapporo, fikk han delta i enkelte renn i kontintentalcupen i Europa.

I sesongen sesongen 2007/08 deltok han regelmessig i verdenscupen, uten å oppnå særlig gode plasseringer. I starten av den påfølgende sesongen oppnådde han en åttendeplass i Kuusamo. 14. desember 2008 tok han en overraskende seier vant i Pragelato og vant dermed sitt første verdenscuprenn. Rennet var sterkt preget av værforholdene, et sterkt snøfall gjorde at andreomgangen ble avlyst.

## Verdenscupseire

## Referanser


## Eksterne lenker
*
Tripoli (Hellas)

:**''Tripoli** finnes også andre steder.*
 
*'Tripoli*' ([[gresk]]: Τρίπολη, *Trípoli*, tidligere Τρίπολις, *Trípolis*; tradisjonelt Τριπολιτσά *Tripolitsa'') er en gresk by som ligger sentralt på Peloponnes. Det er hovedstaden i den regionale enheten Arkadia og senteret for kommunen Tripoli. I år 2001 hadde Tripoli 25 570 innbyggere, med hele kommunen, 28 976.

## Historie
I middelalderen var stedet kjent som Drobolitsa, Droboltsá, eller Dorboglitza, enten fra gresk Hydropolitsa («Vannbyen») eller kanskje fra sørslavisk for «Sletten med eiketrær».

Det moderne Tripolis ble opprettet i 1770 i nærheten av ruinene av de antikke byene Pallantion, Tegea, og Mantinea, derav navnet Tripoli, Τρίπολις = τρεις πόλεις ,«tre byer». Før den greske selvstendighetskrigen hadde byen det tyrkiske navnet «Tripoliçe», og tjenestegjorde som et av de osmanske administrative sentrene på Peloponnes. Byen hadde da en stor innflyttet muslimsk bosetning, men også et relativ stort jødisk samfunn. Tripolis var et av hovedmålene for de greske opprørerne som stormet byen den 17. oktober 1821, fulgt av beleiringen av Tripoli. Grunnet tyrkernes tidligere grusomheter gikk grekerne som hevn målrettet etter den muslimske befolkningen og massakrerte samtidig den jødiske. Ibrahim Pasha gjenerobret byen den 22. juni 1825, men da hadde grekerne forlatt byen. Før Pasha evakuerte fra Peloponnes tidlig i 1828 sørget han for å ødelegge byen og rive ned dens murer.

I det nye og uavhengige Hellas ble Tripolis et betydelig senter.

## Geografi og klima
Tripolis er lokalisert sentralt på Peloponnes på en bred bergslette omtrentlig ved 650 meter oppe. Tripolis er omgitt av fjell kledd med skog på alle kanter. Det høyeste fjellet er Mainalon i nordvest. Sørvest for sletten besto tidligere av våtområder som i dag har blitt drenert og omgjort til jordbruksland. På grunn av byens lokalisering i innlandet og dens høyde, har Tripoli en overgangsklima mellom Middelhavet og den kontinentale med tørre og varme somre og kalde vintre. Snø kan falle flere ganger mellom sent i oktober og tidlig i april. Sommertemperaturene kan gå over 40 grader celsius (største noterte er 44 greader) og vintertemperaturene kan gå ned mot 10 grader.

## Referanser


## Eksterne lenker
* 
* GTP – Tripoli
* GTP – Municipality of Tripoli
Georgios Papasideris

**Georgios Papasideris** (gresk: Γέωργιος Παπασιδέρης; født 1875 i Koropi, død 1920) var en gresk friidrettsutøver og vektløfter som deltok i de første moderne olympiske leker 1896 i Athen.

Papasideris kom på tredjeplass i kulestøt under OL 1896 i Athen,  amerikaneren Robert Garrett vant konkurransen med et støt på 11,22 foran Miltiades Gouskos fra Hellas med 11,03 og Papasideris med 10,36. Han deltok også i diskoskonkurransen der hans plassering er ukjent, men han var ikke blant de fire beste. 

I vektløfting kom han på delt fjerdeplass sammen med tyske Carl Schuhmann, de løftet 90 kilo. 

## OL-medaljer
* 1896  Athen -  Bronse i friidrett, kulestøt

## Referanser


## Eksterne lenker
*
Trichogaster

se teksten

***Trichogaster***  er en slekt med tropisk ferskvannsfisk i guramifamilien. 
Disse fiskene har lange, tråd-lignende bukfinner brukt til å føle seg rundt i omgivelsene. 

## Systematikk
Tidligere ble flere av artene i slekten regnet som tilhørende slekten *Colisa*, men disse har senere blitt flyttet til *Trichogaster*, som *Colisa* nå regnes som et synonym til.

### Arter
* Båndgurami (*Trichogaster fasciata*) (Bloch & Schneider, 1801)
* Dverggurami (*Trichogaster lalius*) (Hamilton, 1822)
* Honninggurami (*Trichogaster chuna*) (Hamilton, 1822)
* Leppegurami (*Trichogaster labiosus*)
* Måneskinnsgurami (*Trichogaster microlepis*) (Günther, 1861)
* Perlegurami (*Trichogaster leeri*) (Bleeker, 1852)
* Slangeskinnsgurami (*Trichogaster pectoralis*) (Regan, 1910)

### Tidligere arter
* Blå gurami (*[[Trichopodus]] trichopterus*) (Pallas, 1770)

## Referanser




## Eksterne lenker
*
In aller Stille

***In aller Stille*** er den fjortende studioalbum utgivelsen av Die Toten Hosen, utgitt i 2008. 

## Sporliste
# «Strom» − 2:48 (Frege / Frege)
# «Innen alles neu» − 2:57 (Meurer / Frege)
# «Disco» − 3:22 (Frege / Frege)
# «Teil von mir» − 3:00 (v. Holst / Frege)
# «Auflösen» − 3:19 (Frege / Frege, Birgit Minichmayr)
# «Leben ist tödlich» − 3:26 (Meurer / Frege)
# «Ertrinken» − 4:13 (Breitkopf / Frege, Weitholz)
# «Alles was war» − 3:05 (Breitkopf / Frege)
# «Pessimist» − 2:47 (Breitkopf/ Frege)
# «Wir bleiben stumm» − 3:33 (Holst / Frege)
# «Die letzte Schlacht» − 3:03 (Holst, Meurer / Frege)
# «Tauschen gegen dich» − 3:16 (Holst / Steingen, Frege)
# «Angst» − 3:12 (Holst / Frege)

## Eksterne lenker
*
Norgesrekordhistorikk på 400 m fri

Oversikt over utviklingen av norgesrekorder på 400 m fri (svømming) for både langbane (50 meter) og kortbane (25 meter).

Sist oppdatert: 15. desember 2018

## Langbane
### Menn
#### Elektronisk tidtagning

#### Manuell tidtagning

### Kvinner
#### Elektronisk tidtagning

#### Manuell tidtagning

## Kortbane
### Menn
#### Elektronisk tidtagning

#### Manuell tidtagning

### Kvinner
#### Elektronisk tidtagning

#### Manuell tidtagning

## Referanser


## Eksterne lenker
* Norges svømmeforbund

## Andre norgesrekorder
Gjeldkarvedvergmåler

**Gjeldkarvedvergmåler** (*Eupithecia pimpinellata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*) og er funnet nord til Nord-Trøndelag i Norge.

## Utseende
En liten (vingespenn 19 – 24 mm), spinkel, lysbrun eller -grå måler. Forvingen er hvitaktig til lysgrå med 7-8 oftest forholdsvis tydelige, brune eller grå, bølgete tverrstriper. I midten har den en smal, svart flekk. Bakvingen er hvit med brune eller grå tverrstriper. Larven er lang og tynn, naken, ensfarget grønn eller rosa. 

## Levevis
Arten finnes helst på tørre og varme enger. Larvene utvikler seg i frøkapslene av gjeldkarve (*Pimpinella saxifraga*).

## Utbredelse
Den finnes over hele Europa, og også i Nord-Afrika og det nordlige Asia. I Norge er arten funnet spredt nord til Nord-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia pimpinellata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
František Jež

**František Jež** (født 1970) er en tidligere tsjekkisk skihopper.

## Karriere
Jež debuterte i verdenscupen i 1988. Han var med på Tsjekkoslovakias lag under den tysk-østerrikske hoppuka. Han deltok i alle de fire rennene, og kvalifiserte seg til finaleomgangen i Oberstdorf og Bischofshofen. Under junior-VM 1988 i østerrikske Saalfelden var han med å ta bronse i laghopping for Tsjekkoslovakia.

1990 var hans beste sesong. Han kom på andreplass sammenlagt i hoppuka, og vant avslutningsrennet i Bischofshofen. Denne sesongen vant han ytterligere tre verdenscuprenn og kom totalt på femteplass i verdenscupen.

I 1992 kom han på femteplass i hoppuka. Under OL 1992 i Albertville deltok Jež på det tsjekkoslovakiske laget som tok bronsemedalje i laghopping. Under verdensmesterskapet året etter gjorde laget det enda bedre og tok sølv.

Etter at V-stilen ble stadig mer omseggripende fra 1992, fikk Jež store problemer med å tilegne seg den nye måte å hoppe på, og greide ikke å prestere på nivået fra 1990 og 1992. I desember 1999 deltok han for siste gang i et verdenscuprenn ved å bli nr. 44 i Chamonix.

## Meritter
### OL
* Albertville 1992: Bronse i laghopping

### VM
* Falun 1993: Sølv i laghopping

### Verdenscupen
* 4 seire i enkeltrenn
* 7 pallplasseringer

### Hoppuka
* 1 andreplass sammenlagt (1990)

### Sammenlagtplasseringer i verdenscupen

## Referanser


## Eksterne lenker
*
Eric Szmanda

**Eric Kyle Szmanda** (født 1975) er en amerikansk skuespiller med polske røtter, best kjent som Greg Sanders i krim-serien **'.

== Filmografi ==

* ''The Net'' (1998–1999) – Jacob «Sorcerer» Resh
* ''Dodge's City'' (1999) – Johnny Dodge
* ''True Vinyl'' (2000) – Billy Thompson
* ''The Rules of Attraction'' (2002) – NYU Film Student
* ''100 Girls'' (2000) – Sam
* ''Little Athens'' (2005) – Derek
* ''Snow Wonder'' (2005) – Luke
* **' (2000–) – Greg Sanders
Han medvirket også i Marilyn Mansons musikkvideo «(S)aint»

## Referanser


## Eksterne lenker
* 
* 
*
Leptotyphlops carlae

***Leptotyphlops carlae*** er verdens minste slange.
Den ble funnet på øya Barbados i Karibia av biologen S. Blair Hedges, som oppkalte den etter sin kone, zoologen Carla Ann Hass.

En voksen *L. carlae* blir i gjennomsnittet 10&nbsp;cm lang, lengste funnet var 10,4&nbsp;cm lang.
Den er tynn som en spagettitråd.
Den lever av termitter og maurlarver.

## Referanser


## Eksterne lenker
* 
* forskning.no – Verdens minste slange funnet
Gerhard Pfaffenbichler

**Gerhard Pfaffenbichler** (født 26. mars 1961 i Salzburg) er en tidligere østerriksk alpinist.

Pfaffenbichler kjørte utfor og Super-G. Allerede i sin første sesong, 1980/81 kjørte han inn til en tredjeplass i Aspen. Sammenlagt i utforcupen ble han nummer 8.

Pfaffenbichlers eneste verdenscupseier kom 28. januar 1983, da han vant utforrennet i Sarajevo, der OL ble arrangert året etter. Han greide imidlertid ikke å kvalifisere seg til selve OL-rennet. Fire år senere kjørte han utforrennet under OL i Calgary, og tok en sterk femteplass. I verdenscupen havnet han totalt 22 ganger blant de 10 beste.

Pfaffenbichler la opp i 1989.

## Referanser


## Eksterne lenker
*
Alexander Cappelen

**Alexander Wright Cappelen** (født 1969) er en norsk professor i økonomi og etikk ved Norges Handelshøyskole (NHH). Han er medlem av Det Norske Videnskaps-Akademi.

## Utdanning
Cappelen er utdannet siviløkonom ved NHH i 1991, ble dr. oecon samme sted i 2000 og har mastergrad i samfunnsøkonomi fra Oxford University. 

## Liv og virke
Cappelen har hovedsakelig arbeidet innen forskningsområdene skattepolitikk, rettferdig fordeling, næringslivsetikk og adferdsøkonomi. Han var medlem av Den nasjonale forskningsetiske komité for samfunnsvitenskap og humaniora 2003–2009. Han leder sammen med Bertil Tungodden «FAIR»en forskningssenter, som er et Senter for fremragende forskning (SFF) innen adferdsøkonomi tilknyttet NHH og Samfunns- og næringslivsforskning. I 2022 mottok det tverrfaglige forskningsprosjektet «Freedom to Choose (FREE)» som Cappelen, Tungodden og førsteamanuensis Hallgeir Sjåstad leder ved FAIR-senteret, en bevilgning på 25&nbsp;millioner kroner fra Forskningsrådet.

Han har vært knyttet til Norges forskningsråds etikk-program. I 2003 var han med i utvalget som foreslo etiske retningslinjer for Petroleumsfondet. Han var i perioden 2001–2005 leder for Senter for økonomi og etikk ved NHH. Han har fem ganger vunnet Bronsesvampen, NHH-studentenes foreleserpris. I 2006 fikk han Ingvar Wedervangs forskningspris for yngre forskere. I 2013 ble han tildelt Akademikerprisen.

## Familie
Alexander Cappelen er bror av filosof Herman Cappelen, professor ved Universitetet i Oslo. Deres mor er skuespilleren Kari Simonsen; deres far var forfatteren og forleggeren Peder Wright Cappelen. Han er Cornelius Cappelen, professor i statsvitenskap, som han tildels har samarbeidet med faglig. Han er etterkommer av Jørgen Wright Cappelen og tilhører den såkalte forlagsgrenen i den norske slekten Cappelen.

## Referanser


## Eksterne lenker
* 
* Ansattside NHH
* Personlig side 
* FAIR
* Artikler av Cappelen i økonomitidsskriftet Magma